Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 1156

181. cikk A 171. cikk (1) és (2) bekezdésében előírt költségvetéseket és elszámolást a 183. cikk értelmében elfogadott pénzügyi rendeletek rendelkezéseinek megfelelően meghatározott elszámolási egységben kell elkészíteni. A 172. cikkben előírt pénzügyi hozzájárulásukat a tagállamok saját nemzeti pénznemükben bocsátják a Közösség rendelkezésére. E hozzájárulások rendelkezésre álló egyenlegeit a tagállamok kincstáraiban vagy az általuk kijelölt szervezeteknél kell letétbe helyezni. A letét ideje alatt ezek a pénzeszközök megőrzik az (1) bekezdésben említett elszámolási egységhez viszonyított, az elhelyezés napján érvényes paritásnak megfelelő értéket. Az egyenlegeket a Bizottság és az érintett tagállam közötti megállapodás feltételei szerint lehet befektetni.

Source: https://magyarkozlony.hu/hivatalos-lapok/3510b6e687f86b09c62a195a7d1cd5f5fae16077/dokumentumok/692bee3b6bec53deb3cef667cb21a84ba48d1349/letoltes